**Vredestein lansira Traxion Versa Green, pnevmatiko za zahtevne gorske pogoje**

Družba Apollo Tyres predstavlja novo pnevmatiko Vredestein Traxion, ki so jo razvili posebej za uporabo na strmih planinskih pobočjih. Nova pnevmatika Traxion Versa Green je vrhunska rešitev, ki zvišuje merila na področjih oprijema, stabilnosti, življenjske dobe pnevmatike in ohranjanja travnatih površin.

Pnevmatika Traxion Versa Green ima preverjeno zasnovo profilnih blokov Vredestein Traxion z edinstvenimi nevzporednimi ukrivljenimi izbočenimi deli profila, ki zagotavlja daljšo življenjsko dobo pnevmatike, izjemno udobje med vožnjo in največji možen oprijem, hkrati pa izjemno raven samodejnega čiščenja na vseh vrstah prsti. Ukrivljena površina profila z zaobljenimi profilnimi bloki na zunanjih robovih prispeva k ohranjanju travnatih površin, jekleni pas s stabilizacijskim obročem pa zagotavlja izjemno stabilnost na zahtevnih pobočjih.

Pnevmatika Vredestein Traxion Versa Green bo na voljo v priljubljeni velikosti 440/50 R17 IMP 135D, ki jo je mogoče šteti tudi za naslednico velikosti 425/55 R17.

Družba Apollo Tyres bo predstavila novo pnevmatiko Vredestein Traxion Versa Green na mednarodnem sejmu kmetijske mehanizacije in vrtnih strojev **EIMA v Bologni od 19. do 23. oktobra 2021**.

Oglejte si pnevmatiko Traxion Versa Green na sejmu EIMA v razstavnem prostoru s pnevmatikami Vredestein B5 v dvorani 16.

**Napisi pri fotografijah:**

**01** Zahtevna uporaba v planinskem svetu

**02** Vredestein Traxion Versa Green 440/50 R17 135D

**Za več informacij se obrnite na:**

Robbert Holtkamp | tržna komunikacija OHT Europe

Tel. št.: +31 6 1507 6475

E-poštni naslov: robbert.holtkamp@apollotyres.com

**O družbi Apollo Tyres**

Družba Apollo Tyres (NL) B.V. oblikuje, proizvaja in prodaja visokokakovostne pnevmatike za osebne avtomobile, dvokolesna vozila in gospodarska dostavna vozila ter pnevmatike za kmetijsko in industrijsko mehanizacijo na različnih lokacijah v Evropi in Združenih državah Amerike. Apollo Tyres (NL) B.V. je del družbe Apollo Tyres Ltd, ki je mednarodni proizvajalec pnevmatik s proizvodnimi obrati v Indiji, na Nizozemskem in Madžarskem. Družba Apollo Tyres Ltd trži izdelke pod dvema svetovno priznanima blagovnima znamkama Apollo in Vredestein. Njeni izdelki so na voljo v več kot 100 državah prek razpredene mreže ekskluzivnih prodajnih mest, ki delujejo pod blagovno znamko in ponujajo različne izdelke.